CELEX: 52019PC0338
Language: el
Date: 2019-07-16
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση των κανονισμών (ΕΕ) 2019/124 και (ΕΕ) 2018/2025 όσον αφορά ορισμένες αλιευτικές δυνατότητες

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.7.2019
            COM(2019) 338 final
            2019/0154(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση των κανονισμών (ΕΕ) 2019/124 και (ΕΕ) 2018/2025 όσον αφορά ορισμένες αλιευτικές δυνατότητες
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Ο κανονισμός (ΕΕ) 2019/124 του Συμβουλίου καθορίζει, για το 2019, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και, για τα ενωσιακά σκάφη, σε ορισμένα μη ενωσιακά ύδατα. Οι εν λόγω αλιευτικές δυνατότητες συνήθως τροποποιούνται αρκετές φορές κατά τη διάρκεια της περιόδου ισχύος τους. Ο κανονισμός (ΕΕ) 2018/2025 του Συμβουλίου καθορίζει, για το 2019 και το 2020, τις αλιευτικές δυνατότητες για τα ενωσιακά αλιευτικά σκάφη για ορισμένα αποθέματα ιχθύων βαθέων υδάτων. Η πρόταση περιλαμβάνει τροποποίηση του TAC (συνολικού επιτρεπόμενου αλιεύματος) για ένα από τα αποθέματα πελαγίσιου λυθρινιού μετά τη γνωμοδότηση του ICES για το εν λόγω απόθεμα.
            
            
               •Συνέπεια με τις ισχύουσες διατάξεις στον τομέα πολιτικής
            
            
               Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της κοινής αλιευτικής πολιτικής και συνάδουν με την πολιτική της Ένωσης για την αειφόρο ανάπτυξη.
            
            
               •Συνέπεια με άλλες πολιτικές της Ένωσης
            
            
               Τα προτεινόμενα μέτρα είναι συμβατά με άλλες πολιτικές της Ένωσης, ιδίως δε με τις πολιτικές στον τομέα του περιβάλλοντος.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Νομική βάση της παρούσας πρότασης είναι το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
            
            
               Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του νέου βασικού κανονισμού για την ΚΑΠ.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της Συνθήκης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας για τον ακόλουθο λόγο: η ΚΑΠ είναι κοινή πολιτική. Σύμφωνα με το άρθρο 43 παράγραφος 3 της Συνθήκης, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.
               
            
            
               •Επιλογή της νομικής πράξης
            
            
               Προτεινόμενη πράξη: κανονισμός. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
         
         
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Η πρόταση λαμβάνει υπόψη τις παρατηρήσεις των ενδιαφερομένων, των γνωμοδοτικών συμβουλίων, των εθνικών διοικήσεων, των οργανώσεων αλιέων και μη κυβερνητικών οργανώσεων καθ’ όλη τη διάρκεια του έτους και οι παρατηρήσεις τους λαμβάνονται υπόψη κατά τον καθορισμό των αλιευτικών δυνατοτήτων.
               
            
            
               •Συλλογή και χρήση εμπειρογνωσίας
            
            
               
                  Η πρόταση βασίζεται στην επιστημονική γνωμοδότηση του Διεθνούς Συμβουλίου Εξερεύνησης της Θάλασσας (ICES).
               
            
            
               •Εκτίμηση επιπτώσεων
            
            
               Το πεδίο εφαρμογής του κανονισμού για τις αλιευτικές δυνατότητες προσδιορίζεται σαφώς από το άρθρο 43 παράγραφος 3 της Συνθήκης.
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Τα προτεινόμενα μέτρα δεν θα έχουν δημοσιονομικές επιπτώσεις.
               
            
            
               5.ΛΟΙΠΑ ΣΤΟΙΧΕΙΑ
            
            
               •Αναλυτική επεξήγηση των επιμέρους διατάξεων της πρότασης
            
            
               Οι προτεινόμενες τροποποιήσεις αφορούν τον κανονισμό (ΕΕ) 2019/124, όπως περιγράφεται παρακάτω.
            
            
               Ο γαύρος στις υποπεριοχές ICES 9 και 10 και στα ενωσιακά ύδατα της CECAF 34.1.1 είναι βραχύβιο είδος για το οποίο οι έρευνες ολοκληρώνονται τον Μάιο. Ως εκ τούτου, η αλλαγή της περιόδου για την οποία καθορίζεται το συνολικό επιτρεπόμενο αλίευμα (TAC), από ένα ημερολογιακό έτος σε περίοδο από την 1η Ιουλίου έως τις 30 Ιουνίου του επόμενου έτους, εξασφαλίζει ότι οι αλιευτικές δυνατότητες βασίζονται στην καλύτερη δυνατή εκτίμηση της ετήσιας ανανέωσης του πληθυσμού αυτού του βραχύβιου είδους.
            
            
               Ο κανονισμός (ΕΕ) 2018/120, όπως τροποποιήθηκε με τον κανονισμό (ΕΕ) 2018/1628, καθόρισε το TAC για τον γαύρο, κατ’ εξαίρεση, για περίοδο 18 μηνών, από την 1η Ιανουαρίου 2018 έως τις 30 Ιουνίου 2019, προκειμένου να ευθυγραμμιστεί με τη νέα περίοδο επιστημονικής γνωμοδότησης, από τον Ιούλιο έως τον Ιούνιο του επόμενου έτους. 
            
            
               Στον κανονισμό (ΕΕ) 2019/124 του Συμβουλίου, το TAC για τον γαύρο στις υποπεριοχές ICES 9 και 10 και στα ενωσιακά ύδατα της CECAF 34.1.1 που εφαρμόζεται από την 1η Ιουλίου 2019 έως τις 30 Ιουνίου 2020, καθορίστηκε σε μηδενικό επίπεδο, εν αναμονή της νέας επιστημονικής γνωμοδότησης. Στη δεύτερη τροποποίηση των αλιευτικών δυνατοτήτων του 2019, καθορίστηκε προσωρινό TAC για να επιτραπεί η συνέχιση της αλιείας. Η επιστημονική γνωμοδότηση κατέστη διαθέσιμη στις 28 Ιουνίου 2019. Το TAC για την περίοδο που αρχίζει από 1ης Ιουλίου 2019 θα πρέπει να τροποποιηθεί σύμφωνα με την πλέον πρόσφατη επιστημονική γνωμοδότηση του ICES.
            
         
         
            
               Με τις προτεινόμενες τροποποιήσεις επιδιώκεται επίσης η τροποποίηση του κανονισμού (ΕΕ) 2018/2025, ο οποίος καθορίζει, για το 2019 και το 2020, τις αλιευτικές δυνατότητες για τα ενωσιακά αλιευτικά σκάφη για ορισμένα αποθέματα ιχθύων βαθέων υδάτων. Κατά τον χρόνο καθορισμού των αλιευτικών δυνατοτήτων, η επιστημονική γνωμοδότηση για το πελαγίσιο λυθρίνι στην υποπεριοχή ICES 10 ήταν διαθέσιμη μόνο για το 2019. Αποφασίστηκε να καθοριστούν οι αλιευτικές δυνατότητες για το εν λόγω απόθεμα, τόσο για το 2019 όσο και για το 2020, σε 576 τόνους και, εάν είναι απαραίτητο, να τροποποιηθούν σύμφωνα με την επιστημονική γνωμοδότηση για το 2020. Η επιστημονική γνωμοδότηση του ICES για 553 τόνους δημοσιεύθηκε στις 11 Ιουνίου 2019. Οι αλιευτικές δυνατότητες για το πελαγίσιο λυθρίνι στην υποπεριοχή ICES 10 πρέπει να τροποποιηθούν ώστε να ληφθεί υπόψη η τελευταία επιστημονική γνωμοδότηση.
            
            
               2019/0154 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση των κανονισμών (ΕΕ) 2019/124 και (ΕΕ) 2018/2025 όσον αφορά ορισμένες αλιευτικές δυνατότητες
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2019/124 του Συμβουλίου
                  1
                καθορίζει, για το 2019, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και, για τα ενωσιακά σκάφη, σε ορισμένα μη ενωσιακά ύδατα.
            
            
               (2)Στον κανονισμό (ΕΕ) 2019/124, το συνολικό επιτρεπόμενο αλίευμα (TAC) για τον γαύρο (Engraulis encrasicolus) στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 καθορίστηκε σε μηδενικό επίπεδο. Στη δεύτερη τροποποίηση των αλιευτικών δυνατοτήτων, καθορίστηκε προσωρινό TAC για να επιτραπεί η συνέχιση της αλιείας. Ο γαύρος είναι βραχύβιο είδος και η σχετική επιστημονική γνωμοδότηση εκδόθηκε στις 28 Ιουνίου 2019. Τα όρια αλιευμάτων για τον γαύρο στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 θα πρέπει τώρα να τροποποιηθούν με βάση την πλέον πρόσφατη επιστημονική γνωμοδότηση του Διεθνούς Συμβουλίου για την Εξερεύνηση των Θαλασσών (ICES).
            
            
               (3)Ο κανονισμός (ΕΕ) 2018/2025 του Συμβουλίου
                  2
                καθορίζει, για το 2019 και το 2020, τις αλιευτικές δυνατότητες για τα ενωσιακά αλιευτικά σκάφη για ορισμένα αποθέματα ιχθύων βαθέων υδάτων. Στον εν λόγω κανονισμό, το TAC για το πελαγίσιο λυθρίνι στην υποπεριοχή ICES 10 καθορίστηκε και για τα δύο έτη με βάση την επιστημονική γνωμοδότηση για το 2019, εν αναμονή της επιστημονικής γνωμοδότησης για το 2020. Στις 11 Ιουνίου 2019 το ICES δημοσίευσε την επιστημονική γνωμοδότηση για το 2020. Το TAC θα πρέπει να καθοριστεί με βάση την πλέον πρόσφατη επιστημονική γνωμοδότηση. 
            
            
               (4)Οι κανονισμοί (ΕΕ) 2019/124 και (ΕΕ) 2018/2025 θα πρέπει να τροποποιηθούν αναλόγως,
            
            
               (5)Τα όρια αλιευμάτων για τον γαύρο στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 που προβλέπονται στον κανονισμό (ΕΕ) 2019/124 εφαρμόζονται από 1ης Ιουλίου 2019. Ως εκ τούτου, ο παρών τροποποιητικός κανονισμός θα πρέπει επίσης να εφαρμόζεται από αυτήν την ημερομηνία. Η εν λόγω αναδρομική εφαρμογή δεν θίγει την αρχή της ασφάλειας δικαίου και την αρχή της προστασίας της δικαιολογημένης εμπιστοσύνης, καθώς οι σχετικές αλιευτικές δυνατότητες δεν έχουν ακόμη εξαντληθεί,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
               
            
               Στο παράρτημα IΑ του κανονισμού (ΕΕ) 2019/124, ο πίνακας αλιευτικών δυνατοτήτων για τον γαύρο στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 αντικαθίσταται από τον ακόλουθο πίνακα:
            
            
                     
                        Είδος:
                     
                  
                  
                     
                        Γαύρος
                     
                  
                  
                     
                         
                     
                  
                  
                     
                         
                     
                  
                  
                     
                        Ζώνη:
                     
                  
                  
                     
                        9 και 10· ενωσιακά ύδατα της CECAF 34.1.1
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Ισπανία
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        Προληπτικό TAC
                     
                  
                  
                     
                         
                     
                  
                  
                     
                         
                     
                  
               
                     
                        Πορτογαλία
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Η παρούσα ποσόστωση μπορεί να αλιεύεται μόνο από την 1η Ιουλίου 2019 έως τις 30 Ιουνίου 2020.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               Άρθρο 2
            
            
               Στο παράρτημα του κανονισμού (ΕΕ) 2018/2025, ο πίνακας αλιευτικών δυνατοτήτων για το πελαγίσιο λυθρίνι στα ενωσιακά και στα διεθνή ύδατα της υποπεριοχής ICES 10 αντικαθίσταται από τον ακόλουθο πίνακα:
            
         
         
            
                     
                         Είδος:
                     
                  
                  
                     
                        Λυθρίνι πελαγίσιο 
                     
                  
                  
                     
                        Ζώνη:
                     
                  
                  
                     
                        Ενωσιακά και διεθνή ύδατα της 10
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Έτος
                     
                  
                  
                     
                        2019
                     
                  
                  
                     
                  
                  
                     
                        2020
                     
                  
                  
                     
                  
                  
                     
                        Προληπτικό TAC
                     
                  
               
                     
                        Ισπανία
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Πορτογαλία
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Ηνωμένο Βασίλειο
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               Άρθρο 3
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιουλίου 2019.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Κανονισμός (ΕΕ) 2019/124 του Συμβουλίου, της 30ής Ιανουαρίου 2019, σχετικά με τον καθορισμό, για το 2019, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 29 της 31.1.2019, σ. 1).
               
               
                  
                     (2)
                  
                        Κανονισμός (ΕΕ) 2018/2025 του Συμβουλίου, της 17ης Δεκεμβρίου 2018, σχετικά με τον καθορισμό, για το 2019 και το 2020, των αλιευτικών δυνατοτήτων για τα ενωσιακά αλιευτικά σκάφη για ορισμένα αποθέματα ιχθύων βαθέων υδάτων (ΕΕ L 325 της 20.12.2018, σ. 7).